**Маңғыстау облысы Ақтау қаласы**

**№ 8 «Ақ желкен» балабақшасының**

**тәрбиешісі**

**Маскарова Аджаргуль Карджабаевна**

**«Шынылар елінде» тақырыбына ортаңғы тобындағы**

**айналамен таныстыру оқу іс-әрекеті**

**Білім беру салалары:** «Таным», «Қатынас», «Әлеуметтік орта».

**Бөлімдер:** тіл дамыту, көркем әдебиет, айналамен таныстыру.

**Мақсат:** шыны жасау және шыныдан жасалатын заттарды өндіру туралы білімдерін кеңейту және жүйелеу; қарама-қайшы көзқарастарды байқай білу және проблемалық жағдайларды шеше білу қабілеттерін қалыптастыру; ұжыммен бірге жұмыс жасай білуге үйрету; сөздік қорын дамыту.

**Сөздік жұмыс:** шыны зауыты, станок, шыны үрлеуіш, шыны ыдыстың суретшісі, шыны жұқа және нәзік.

**Билингвальдық компонент:** шыны зауыты, станок, шыны үрлеуіш, шыны ыдыстың суретшісі, шыны жұқа және нәзік.

**Күтілетін нәтиже:**

**Білуі керек:** шыныны өндіру және шыныдан заттардың қалай жасалатыны туралы.

**Болуы керек:** шыны үрлеуіш мамандығы туралы түсінік.

**Баланың қолынан келуі керек**: қарама-қайшылықтарды байқай білу және проблемалық жағдайларды шеше білу.

**Сабақ барысы:**

Балалар сабақ өтетін топқа келеді. Топтағы қонақтармен амандасады.

**Тәрбиеші:** келіңдер балалар, шаттық шеңберіне тұрайық.

**Шаттық шеңбері: «Балабақша»**

Балабақша есігін,

Үшке тола ашқанбыз.

Балапандай өсіріп,

Мәпелейді бақшамыз.

Бұл екінші үйіміз,

Бір туғанбыз бәріміз.

Біз осы үйдің гүліміз,

Біз осы үйдің сәніміз.

*Балалар орындарына отырады. Есік соғылады, топқа хатшы келеді*.

**Тәрбиеші: -** Ой, балалар, бізге Ресейге көшіп кеткен Марат досымыздан хат келіпті. Қанеки, мен оқып берейін.

**Тәрбиеші:** - Ой, балалар, бұл конвертке диск бар екен.

*Тәрбиеші дискті компьютерге қосып, келген хатты балаларға слайд түрінде экраннан көрсетеді.*

- Балалар, экранға қараймыз. Бұл Марат деген бала. Ол мектепке бармай тұрып-ақ шыныны қалай жасайтынын білген екен. Себебі, оның әкесі шыны өндіретін зауытта жұмыс жасайды. Марат әкесінің жұмысына жиі барушы еді. Себебі оған бәрі қызықты көрінетін еді.

Шыныны жасау үшін шебер қыш ыдысқа ақ құм мен соданы араластырып пешке салып қоятын. Оны өте ыссы температурада қайнатады. Қайнап жатқан шыныны түтікшемен түртіп алып, түтікше бойымен үрлейді. Маратта өзінің күшін сынап көріп құмыра немесе стақан жасап әкесіне көрсетуші еді. Әкесі жұмысын бір сәтке тоқтатып, баласының жұмысын қарап, қағазға бір сөздер жазып, «Аулаға барып, сонда оқырсың» дейтін. Марат аулаға жүгіріп шығып, қағазды ашып «лақтырып таста» деген сөзді оқиды. Марат мұңайып қайтып келеді, ал әкесі ақылын айтатын: «шебер деген атаққа кір келтіруге жол бермеймін. Дұрыс жасауға тырыс».

Ал, қазір Марат өсіп, ержетті, жақсы шебер болды. Ескі зауыттың орнына үлкен заманауи зауыт салынды. Үрлеуіш шеберлер бүкіл елге, тіпті шетелдерге де танымал болды.

**Тәрбиеші: -** Дүкенде шыны заттарды қалай тексеретінін білесіңдер ме?

*Балалар жауабы.*

**Тәрбиеші:** - Шыны қарындашпен жәйлап соққан кезде ыдыс жәй және жиі дірілдейді, сонда біз құлаққа жағымды дыбыс естиміз. Егер шыныда ақау болса, онда шыныдан «Дзинь» деген дыбыстың орнына күңгір және құлаққа жағымсыз дыбыс естіледі.

Ал, сендер байқап көргіңіз келе ме? Алдыңыздағы шыны ыдысты қарындашпен жәй соғып қараңдар.

*Балалар қарындашпен шыны ыдыстарын соғып тексереді.*

**Тәрбиеші: -** Ой, балалар, бізге қонақ келе жатқан сияқты.

(Тосын сәт. Топқа ақшыл-көгілдір түсті киім киген қыз бала – шынылар елінің Патшайымы кіреді).

**Патшайым: -** Сәлематсыңдар ма, балалар! Мен – шынылар елінің Патшайымымын. Бұл менің ең жақсы көретін құралым. Біздің шыны елімізде барлық заттар шыныдан жасалған, сонымен атағы шыққан елміз.

**Патшайым:**

* Сендерге шынындан жасалған заттар ұнай ма?
* Шыны не нәрседен қайнатады?
* Шыныны және шыны заттарды қай жерде жасайды?
* Шебер шыныны үрлегенде қандай аспапты қолданады?
* Шыны бұйымдарды жасайтын адамды қалай атайды?

**Тәрбиеші: -** Шынылар елінің Патшайымы, біздің елімізде шыны өндіру ісі өзгерді. Шыны зауытының қызметкерлеріне машиналар мен станоктар көмекке келеді, алайда үрлеуіш шеберлер осы күнге дейінгі шыны көпірігінен әртүрлі және әртүсті әдемі өнер туындыларын үрлеп шығарады. Ал сендер үрлеуіш шебері болып көргілерің келе ме?

*Балалар жауабы.*

(Тәрбиеші сабын ерітіндісі құйылған ыдыстарды балаларға таратып береді. Қыз бала Гүлназ тақпақ оқиды).

Сақ болыңдар: көпірік!

Сияқты, өп-өтірік!

Ісінеді! Ұшады!

Бірін-бірі құшады!

Менікі – өрік сияқты!

Сенікі – жаңғақ сияқты!

Ал менікі ауада,

Көбірек ұшқан сияқты!

**Патшайым:** - Қандай әдемі көрініс! Өкінішке орай, сабын көпіршігі шыны-шөлмекпен салыстырғанда өте әлсіз. Сендер ержеткенде, кейбіреулерің шын ыдыстардың суретшісі болуларың мүмкін. Сонда, сендер өрнектеген әдемі шынылар адамдарды көптеген жылдар бойы қуанышқа кенелтетін болады.

**Патшайым: -** Балалар, менің сендерге сыйлығым бар. Алдымен, менің сандықшамдағы сыйлықтың не нәрсе бар екенін табыңдаршы.

**Тәрбиеші: -** Балалар, біз Патшайымның сандықшасында не нәрсе бар екенін білу үшін патшайымға сұрақ қояйық. Егер балалардың сұрағы дұрыс болса –«ия», дұрыс емес болса – «жоқ» деп жауап беріңіз.

Балалар сұрақтар қояды:

**Бала:** - Бұл тірі зат па?

**Патшайым: -**Жоқ.

Бұл үйдің ішінде болатын зат па? (ия)

Ас үйде ме? (ия)

Бұл ыдыс па? (ия)

Бұл ыдыста тамақ пісіре ме? (жоқ)

Бұл ыдыстан су іше ме? (иә)

Бұл ыдыстың ұстайтын жері бар ма? (жоқ)

**Бала:** - Бұл стақан.

**Патшайым: -** Дұрыс, бұл стақан*(стақанды сандықшадан шығарып**тәрбиешіге ұстатады).*

**Тәрбиеші: -** Балалар**,** стақан ұнады ма сендерге? (Ия)

**Патшайым: -** Балалар, менің кететін уақытым болды, сау болыңдар!

**Тәрбиеші: -** Балалар, сендер «шебер» болғыңыз келе ме?

**Балалар: -** Ия.

**Тәрбиеші: -** Ендеше, мына шыныдан жасалған ыдыстарды әдемілеп безендірейік. Балалар ыдыстан жасалған ыдыстарды безендіреді.

**Тәрбиеші:**ой, қандай әдемі шынылар, енді сендер бұл ыдысты не істейсіңдер?

*Балалар жауабы.*

**«Жүректен жүрекке» шеңбері.**

Балалар, біз бүгін ерекше қызықты сабағымызды басқаша аяқтайық. Бір-біріміздің жанарымызға қарап тұрып айтайықшы:

Жанымыздағыларға көп рахмет!

Әрқайсымызға жеке рахмет!

Көзімізде күлкі ойнап күн кешейік,

Уақытты жақсы өткізейік!

Ал енді қоштасар алдында, тағы да бір-біріміздің көзімізге жылы шыраймен қарап, көтеріңкі көңіл-күй тілейміз!